Diari Oficial de la Generalitat Valenciana


Sumari del DOGV 7793, del 30-05-2016 (2016/3384)

Informació pública de la modificació puntual número 2 del pla especial de reforma interior del nucli antic i estudi d'integració paisatgística.
-----------------------------------------------------------------------------------------------------------------------------------------------

### Dades del document

Número de DOGV
:   7793

Data del DOGV
:   30-05-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/3384


Data del document
:   05-04-2016

Organisme emissor
:   Ajuntament de Xixona

Tipus de document
:   Anunci

Descriptors 

:   * Xixona
    * administració local
    * pla d'urbanisme

Informació pública de la modificació puntual número 2 del pla especial de reforma interior del nucli antic i estudi d'integració paisatgística. [2016/3384]  
Per Resolució de l'Alcaldia número 330/2016, de 23 de març, es va acordar sotmetre a informació pública, per un període de 45 dies, mitjançant un anunci en el Diari Oficial de la Comunitat Valenciana i en un diari no oficial d'àmplia difusió en la localitat, així com al tauler d'anuncis en la pàgina web municipal de transparència, l'expedient de la modificació puntual número 2 del pla especial de reforma interior del nucli antic, juntament amb l'estudi d'integració paisatgística (tots dos documents redactats en febrer de 2016). Aquesta modificació té per objecte l'actualització de les ordenances reguladores d'aquest document, per a adequar-les a la normativa vigent i als canvis introduïts en la resta de normativa urbanística municipal i per a resoldre les deficiències observades al llarg del període de vigència del document.  
  
Durant aquest termini de 45 dies, el projecte diligenciat de la modificació puntual número 2 del pla especial de reforma interior del nucli antic i l'estudi d'integració paisatgística es trobaran depositats per a la seua consulta pública en l'oficina tècnica de l'ajuntament (av. Constitució, 6, de Xixona).  
Conclòs el tràmit d'exposició pública, l'ajuntament resoldrà l'aprovació definitiva, amb la introducció de les rectificacions que estime oportunes, i publicarà en el Butlletí Oficial de la Província d'Alacant el text de l'acord d'aprovació definitiva, juntament amb les normes urbanístiques modificades, tot açò amb la remissió prèvia d'una còpia digital de la modificació puntual i de l'estudi d'integració paisatgística a la conselleria competent en matèria d'urbanisme, segons el que estableix l'article 57.2 de Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana.  
Es manté la suspensió de la tramitació de programes d'actuació i de llicències, o declaracions responsables, d'activitat, de parcel·lació i d'edificació, en l'àmbit d'aplicació del pla especial de reforma interior del nucli antic, les noves determinacions del qual suposen la modificació del règim urbanístic vigent, sense que calga assenyalar expressament les àrees afectades per la suspensió. El termini màxim de suspensió de llicència serà de dos anys, si bé en qualsevol cas la suspensió s'extingeix amb l'aprovació definitiva del planejament.  
  
Cosa que es fa pública per al seu coneixement general.  
  
Xixona, 5 d'abril de 2016.- La regidora d'Urbanisme: M.ª Teresa Carbonell Bernabeu.